open-index/open-wikipedia-markdown huggingface dataset:
Gimsøya

**Gimsøya** er ei øy i Lofoten. Øya ligger mellom Austvågøya og Vestvågøya med Gimsøystraumen i øst og Sundklakkstraumen i vest, og tilhører Vågan kommune. Øya har et areal på .

Den sørlige og østlige delen av Gimsøya er kupert. Høyeste punkt er Svarttinden på 767 moh. I nord og vest er øya flat og myrlendt, med unntak av fjellet Hoven på 368 moh.

Det er store vernede områder på Gimsøy knyttet til særskilt fauna og fugleliv. Gimsøymyrene naturreservat ligger på øya. Herfra kommer også Gimsøysteinen; en av de tre kjente runesteinene fra Nordland. Den står i dag på Tromsø museum.

På Gimsøya ligger stedene Vinje (hvor butikk, barnehage og Gimsøy barne- og ungdomsskole ligger), Saupstad, Hov (hvor golfbane og hyttefelt mot Hovsund befinner seg), Hovsund (hvor småbåthavna og det nedlagte fiskebruket befinner seg), Vik , Årstrand, Sundklakk, Barstrand (hvor en del fiskeindustri er lokalisert: Notø AS,), Gimsøysand (hvor Gimsøy kirke ligger) og Gjendalen.

Gimsøy har en selvbetjent og døgnåpen butikk, kafe, eldreboliger, barne- og ungdomsskole og barnehage. Hovednæringen er jordbruk, men også fiske og turisme er viktige inntektskilder på denne øya, som har ca. 200 innbyggere. På øya finnes også annet næringsliv slik som golfbane (Lofoten Links), hestegård, (Hov Gård]), elektrisk installatørfirma, maskin- og transportvirksomhet, en større tørrfiskprodusent, mottak og produksjon av hvitfisk, samt en del andre mindre virksomheter. Det er også et hyttefelt med ca 25 hytter, og en utbygging (80+ hytter) i området Hov/Hovsund, ved campingplassen.

Gimsøy historielag er en aktiv del av kulturen og har siden 2011 bygget opp et bygdetun. Det finnes også et større antall aktive frivillige lag og foreninger på stedet, som Ungdomslaget Viking (disponerer et større lokale som leies bort til forskjellige anledninger), Gimsøy Jeger og Fiskeforening (som også har en aktiv ungdomsdel, samt skytebane og lokaler på Barstrand), Gimsøy Grende- og Prosjektutvalg som er bygdas talerør overfor det offentlige. Gimsøy har et meget aktivt skole- og ungdomsskorps.

Europavei 10 (en av Norges nasjonale turistveier) passerer sørsiden av Gimsøya, og knytter øya til Austvågøya i øst via Gimsøystraumen bru og Vestvågøya i vest via Sundklakkstraumen bru. Ellers går det fylkesvei og kommunal vei rundt hele øya.

Lofotkraft hadde tidligere planer om å sette opp et vindkraftverk i området Årstrand/Vik, men dette prosjektet har ikke bare tilhengere lokalt.

Det har vært fremmet planer om å bygge en storflyplass for Lofoten på de flate myrene på Gimsøya, til erstatning for kortbaneflyplassene i Svolvær og på Leknes.

## Arkeologiske utgravninger
Under arkeologiske utgravninger i 2020 ble det funnet levninger fra yngre jernalder på Hov på nordsiden av Gimsøya.

## Referanser
Moskenesøya

**Moskenesøya** er den ytterste av de veifaste øyene i Lofoten. Øya har et areal på . Den nordøstligste delen av øya tilhører Flakstad kommune; resten hører til Moskenes kommune.

Moskenesøya er ei bratt og fjellrik øy. Høyeste punkt på øya er Hermannsdalstinden på 1029 moh. Bebyggelsen på øya ligger på sør- og østsiden. I Moskenes ligger fiskeværene Å, Sørvågen, Reine og Hamnøy. På Flakstad-delen av øya ligger Mølnarodden og Fredvang. Nord- og vestsiden av øya samt den aller sørligste delen er i dag ubebodd, men det finnes flere flate viker mellom fjellene på yttersida, der det var spredt bosetning fram til rundt 1950.

Øst for Moskenesøya ligger Flakstadøya, som utgjør den største delen av Flakstad kommune. Sørvest for Moskenesøya ligger Moskstraumen, Mosken, Værøy og øyene på Røst.

Fredvang på Moskenesøya er knyttet til Flakstadøya med to bruer (Fredvangbruene) og fylkesvei. Kåkern bru fører europavei 10 fra Flakstadøya til Moskenes. Veien krysser Reinefjorden på tre bruer og ender på Å. Fra stedet Moskenes er det fergeforbindelse til Bodø, Værøy og Røst.


Moskenesøy-Faehranfahrt-16-2019-gje.jpg|Moskenesøya
Sørvågen-Faehranfahrt-16-2019-gje.jpg|Sørvågen
Å-Fischereimuseum-12-2019-gje.jpg|Å i Lofoten
Moskenes Reinebringen lub 2025-07-21 img09 Aussicht.jpg|Reine
Sakrisøy-02-Fjord-2019-gje.jpg|Sakrisøy


## Referanser
Hovedserien 1951–52

**Hovedserien 1951-52** var navnet på det øverste nivået i det norske seriesystemet i fotball som gikk fra juli 1951 til juni 1952. Hovedserien var delt opp i to avdelinger, med åtte lag hver.  vant gruppe A, og  gruppe B. I finalen mellom de to lagene vant Fredrikstad 3-1.

## Gruppe A

## Gruppe B

## Finale
*22. juni 1952:	 -  3-1 

## Referanser
David Sawatzky

**David Sawatzky** (født i Minnesota, USA) er en amerikansk hundekjører fra Healy, Alaska, USA. 

## Biografi
Sawatzky flyttet til Alaska i 1983 etter tidligere å ha jobbet i Montana. Han startet med hundekjøring i 1986, og året etter deltok han i Yukon Quest. Totalt har han deltatt ti ganger i dette løpet, og hans beste plassering er nummer 3 fra 1993. 

I 1995 debuterte han i Iditarod med en 15.-plass, og ble med den plasseringen *Beste førstegangskjører* dette året. Totalt har han deltatt sju ganger i verdens lengste hundesledeløp, og hans beste plassering er fra 1996 da han ble nummer 8.

Han har også deltatt i Copper Basin i årene 1995, 1998 og 1999.

David Sawatzky har jobbet som utstyrsoperatør i kullgruven Usibeli siden 1991.

## Plasseringer i Iditarod

## Plasseringer i Yukon Quest

## Eksterne lenker
* 
* 
* Biografiside fra Cabela
Copernicus

**Copernicus** kan vise til:

* Nikolaus Kopernikus (1473–1543), en polsk astronom
* Copernicus (månekrater)
*Wrocław–Kopernikus lufthavn, en lufthavn i Polen
Slaget i Kanalen 1546

**Slaget i Kanalen 1546** er det siste sjøslaget i krigen i tidsrommet 1544&ndash;1546 mellom Skottland, Frankrike og England som del av den italienske 1542-krigen.

## Slaget
Sjøslaget skjedde tre dager etter at freden ble inngått på Cercamp den 15. mai 1546 og som ble formalisert den 7. juni samme år. Det eneste ved sjøslaget som var spesielt var at en fransk galei ble erobret. Det var muligens den eneste gangen at en fransk galei ble tatt av engelskmennene på et halvt århundre.

## Kilder
* The Tudor Navy, *An administrative political and military history,* ISBN 0-85967-922-5
Opetiider

**Opetiider** (Opetiidae) er en liten familie av små fluer beslektet med flatfotfluene. De ble tidligere regnet til denne familien, men er skilt ut fra den etter nærmere analyser av slektskapsforholdene. En art er funnet så langt vest som Dalarna i Sverige og det er sannsynlig at den også kan finnes i Norge.

## Utseende
Små til middelsstore (2–5&nbsp;mm lange), mørke fluer. Brystet (*thorax*) er kraftig med flere lange børster. Bakkroppen er sylindrisk og ganske tykk.

**[[Hode (insekt)|Hodet]]** er tydelig avsatt fra kroppen, ganske stort med store fasettøyne som møtes i pannen hos hannene. I pannen sitter tre punktøyne (ocelli). Hos hunnene er det 3-4 par kraftige børster langs innerkanten av fasettøynene, og fasettøynene har en vinkelformet innskjæring like ovenfor antennefestet. Antennene er ganske lange, består av tre ledd, der det ytterste er omtrent dobbelt så langt som bredt og kjegleformet. I spissen av det ytterste leddet sitter det en antennebørste (arista) som mer ganske tykk og litt lengre enn resten av antennen til sammen.

**[[Vinge (insekt)|Vingene]]** er trekantede hos hannene, ovale hos hunnene. De har tydelige lengde-årer, men ingen tverrårer i de ytterste to tredjedelene. Hos hannene er den fremste tredjedelen av vingen mørk, hos hunnene bare et lite område ved basis.

**Beina** er kraftige, kledd med korte, men kraftige hår.

**Larvene** er ukjente.

## Levevis
Lite er kjent om leveviset til disse fluene. Man kjenner ikke larvene, men man har klekket *Opetia nigra* fra sterkt nedbrutt, råtten bjørkeved.

Fluene ser ut til å være vanligst i skog. Hannene danner små svermer rundt landemerker, for eksempel en person som står stille. Trolig besøker disse fluene blomster og drikker nektar. Voksne fluer kan finnes i de fleste av årets måneder (februar til november i Storbritannia).

## Systematisk inndeling
Det er kjent fire eller fem arter, derav en, *Opetia nigra,* fra Europa.

* Ordenen tovinger, Diptera
** Underordenen fluer, Brachycera
*** Gruppen høyere fluer, Cyclorrhapha 
**** Gruppen Aschiza
***** Overfamilien Platypezoidea
****** Familien **opetiider** Opetiidae
******* Slekten *[[Opetia]]* Meigen, 1830
******** *[[Opetia nigra]]* Meigen, 1830  – finnes over det meste av Europa inkludert Sverige, Danmark og Finland. Foreløpig ikke funnet i Norge.
******** *[[Opetia aberrans]]* Shatalkin, 1985  – nylig beskrevet fra Russland. Sannsynligvis bare en variant av *O. nigra*.
******** *[[Opetia alticola]]* Saigusa, 1963  – Japan
******** *[[Opetia anomalipennis]]* Saigusa, 1963  – Japan
******** *[[Opetia ussuriensis]]* Shatalkin, 1985  – Russiske fjerne østen

## Referanser




## Kilder
* Chandler, P.J. 2001. The Flat-footed Flies (Diptera: Opetiidae and Platypezidae) of Europe. *Fauna Entomologica Scandinavica* 36. Brill, Leiden.

## Eksterne lenker
* 
* Norsk Entomologisk forening – for deg som vil lære mer om insekter.
Helmut Ormestad

**Helmut Johan Ormestad** (1913–1993) var en norsk fysiker og professor ved Universitetet i Oslo.

Ormestad ble sammen med Otto Øgrim kjent for NRK-serien Fysikk på Roterommet, og han var medforfatter i en rekke lærebøker. Han var også mye brukt som foredragsholder om human-etiske emner.

I 1983 var Ormestad én av fire mottakere av Cappelenprisen for et meget brukt verk om fysikk for videregående skole, *Rom Stoff Tid*, som han skrev sammen med Otto Øgrim og Kåre Lunde.

## Eksterne lenker
*
Kåre Lunde

**Kåre Johannes Lunde** (1919–1991) var en norsk fysikklærer og forfatter.

Han var, sammen med Helmut Ormestad og Otto Øgrim, en av delvinnerne av Cappelenprisen i 1983 for et meget brukt verk om fysikk for videregående skole, *Rom Stoff Tid*.

Lunde jobbet ved Sinsen gymnas.  På 1970-tallet tok han i bruk skolelaboratoriet ved Fysisk institutt på Universitetet i Oslo. Han var også med å sette opp skolelaboratorier ved flere skoler.
## Referanser
Carl Johan Nielsen

**Carl Johan Nielsen** (født 10. september 1836 på Ulvøy, død 2. mai 1879 i Kristiania) var en norsk filolog og skolemann.

Nielsen ble utdannet ved Tromsø Seminarium (1857), før han tok jobb som lærer for samiske barn i Lyngen.  I 1859 reiste han til Kristiania for teologistudier ved Det Kongelige Frederiks Universitet.  Sammen med Elias Blix og andre medelever fra Tromsø, var han med i Nordlændingernes Forening, og (som Blix) arbeidet han som lærer ved Hartvig Nissens skole (1860–74) og senere Oslo katedralskole (1877–79).  

Hans sterkt agiterende stil ga ham tilnavnet «Den norske løve» i retorisk sammenheng, og han var kjent som å være uvanlig nasjonalpatriotisk og tenderte til Grundtvig.  Nielsen var sentral i etableringen av Det Norske Samlaget, styremedlem 1872-1876.

Nielsen var modell i Arne Garborgs *Bondestudentar*, og etter hans død skrev Garborg et minneord.

## Minnekvæde (yvi Nordlendingen Karl Johan Nilsen)
:Med alle sine gode Venir / han stod nok eine paa Jord.
:Aaleine som bøygde Villbjørk / paa Fjellmoen vid og stor.
:Og Skyine dreiv upp-yvi, / og det lo i den svarte Tjørn;
:men rundt paa aude Viddir / gjekk Rev og raggut Bjørn.

:Som straalande Dogg i Soli / hans Tankar glitra og lo.
:I stride, ruskande Stormar / han skok seg og skalv, men stod.
:Visst ofte han fælin klora / etter Feste paa Kollen graa
:og bøygde seg tungt i Stormen, / um ingin slikt kunde sjaa.

:Men gjenom farande Tidir / bryt Stormen seg større Veg.
:Og i dei lange Nætar / paa Røtane Frosten gneg.
:Og fyrr det nokon tenkjer / glid Bjørki av Kollen stilt
:og sig med Sukk gjenom Greinir / i Djuve djupt og villt.

:Det er ei Kvardags Sogu, / men ho gjeng med mykin Graat.
:Ho gjeng som Dynjing um Strendar, / som Sus i Natti vaat.
:Det er ei Kvardags Sogu, / tidt høyrd i By og Grend;
:men Livsens djupe Jammer / stig syrgjeleg fram i den.
:::::(Frå Kvæde, Skriftir i Samling 6, 318-319)

## Eksterne lenker
* luroy.folkebibl.no , Rune Bang og Anders Forsland, *Carl Johan Nilsen Ulvøy – Helgelendingen som fikk tilnavnet «Den norske løve»*.
Otto Øgrim

**Johan Otto Øgrim** (1913–2006) var en norsk fysiker og forfatter. Han ble sammen med Helmut Ormestad rikskjent gjennom NRKs tv-programserie *[[Fysikk på roterommet]].*

De to skrev også sammen med Kåre Lunde et meget brukt fysikkverk for videregående skole, *Rom Stoff Tid*, som de tre vant Cappelenprisen for i 1983.

Under andre verdenskrig var Øgrim et sentralt medlem i den norske etterretningsorganisasjonen XU, hvor han gikk under kallenavnene «Nr. 8» og «Jørgen».

Høsten 1940 ble han involvert i etterretning sammen med Sverre Midtskau, som kom fra Storbritannia i oppdrag for SIS. 

Øgrim var i mange år ansatt som universitetslektor i fysikk ved Universitetet i Oslo. Han er forfatter og medforfatter av ei rekke bøker om fysikk, blant annet i forbindelse med *Roterommet*-serien, skolebøker og målestandarder.

Øgrim var sønn av Tobias Immanuel Øgrim, som blant annet var leder for Frelsesarmeen i Norge. Otto Øgrim var far til forfatteren Tron Øgrim og professor Leikny Øgrim. Han var bestefar til rapperne Elling og Aslak Borgersrud i Gatas Parlament og til journalist og politiker Liv Gulbrandsen.

## Referanser




## Eksterne lenker
*
Tromsø lærerhøgskole

**Tromsø lærerhøgskole** var en høgskole for lærerutdanning.

Det startet som **Trondenes Seminarium** i Trondenes like utenfor Harstad den 7. februar 1826, etter å ha blitt opprettet ved Kongelig resolusjon av 2. juni 1824, som det første offentlige lærerseminar i Norge.  

De ni elevplassene ved seminaret var forbeholdt hvert prosti, samt Øst-Finnmark (2), Vest-Finnmark (2), hvorav halvparten skulle komme fra samisk befolkning. Som bestyrer og førstelærer ansatte de  prosten i Senja, Simon Nicolai Kildal (1796–1839). Annenlærerstillingen ble besatt av Nils Gundersen  (1771–1854), eller Gundar-Niljas som han het på samisk.   

De tre første elever var Johannes Ottesen (1799–1874) fra Korgen, Christian Andreas Bølgen fra Hadsel (1800–34) og Ellev Olsen fra Trondenes.  De ble ferdige i 1829.

Seminaret ble flyttet til Tromsø i 1848 og fikk det nye navnet *Tromsø Seminarium*.  Kvinner fikk adgang i 1890. I 1902 fikk det igjen nytt navn *Tromsø offentlige lærerskole*, og til sist *Tromsø lærerhøgskole* i 1980. 

I 1994 ble den  inkludert i Høgskolen i Tromsø som *avdeling for lærerutdanning*. Etter at Høgskolen i Tromsø i 2009 ble slått sammen med Universitetet i Tromsø, er skolen  en del av Institutt for lærerutdanning og pedagogikk (ILP). 

## Referanser
Jølle

**Jølle** er et gårdsbruk (grend) på Lista i Farsund kommune i Agder, mellom Farsund by og Flekkefjord, helt i havgapet. Det ligger langs en omvei til fylkesvei 463.

## Historie
Området har vært bosatt lenge. Jølle har vært havn for et større bosettingsfelt. Arkeologer har gravd ut ni hustufter fra jernalderen. Hustuftene er omgitt av ca. 350 (grav)hauger. En finner også et helleristningsfelt på nabogården Penne.

Storbøndene i området var storavtakere av sesongleiehjelp fra dalstrøkene innenfor inntil korndyrkingen dabbet av og Amerika ble det store reisemålet.

I nyere tid var også Jølle med i den tyske planen for Festung Norwegen, noe en ennå kan se spor av.

## Bilder

Fil:jolle2_800x600.JPG|Bilde av Jølle, tatt fra havet mot øst
Fil:jolle3_800x600.JPG|I forgrunnen noe av bebyggelsen i Jøllestø. Bak til venstre nabogården Kjølleberg, mot sydvest
Fil:jolle4_800x600.JPG|Storm
Fil:Jolle2_640x480.JPG|Utsikt over Jølle mot vest


## Se også
* Liste over matrikkelgårder på Lista.

## Litteratur
*NAF Veibok 2007 og lokale bokverk

## Eksterne lenker
* Jølle på norgeskart.no
* Jølle - Lista - Farsund på YouTube
Skru’n som Beckham

***Skru'n som Beckham*** er en britisk romantisk sportskomedie fra 2002, regissert av Gurinder Chadha, og med manus skrevet av Chadha, Paul Berges og Guljit Bindra. Filmen forteller historien om en ung britisk Sikh-jente som må kjempe mot familiens ortodokse tankegang hvis hun skal oppnå sin drøm om å spille profesjonell fotball i USA. Filmens tittel er en referanse til den britiske fotballspilleren David Beckham, og hans evne til å score mål på frispark ved å skru ballen.

Filmen ble spilt inn i London.

## Handling
Filmen er en historie om tenåringsjenta «Jesminder 'Jess' Bhamra» (Parminder Nagra), som bor i en forstad ved London, ikke langt fra Heathrow Airport. Hennes foreldre, som er førstegenerasjons innvandrere fra India, forsøker så godt de kan å få henne til å gå på universitetet for å bli lege, og ønsker å arrangere et ekteskap for henne. «Jess» drømmer imidlertid om å bli fotballspiller, og hun er inspirert av en av Englands mest kjente spillere, David Beckham. Hun viser et uvanlig talent for spillet da de spiller kamper i parken mot de lokale guttene.

Mens hun spiller i parken blir «Jess» oppdaget av «Juliette 'Jules' Paxton» (Keira Knightley), stjernespilleren på Hounslow Harriers (et lokalt amatørlag for damer). «Jess» blir veldig glad og takker ja da «Jules» inviterer henne til å bli med på laget, og de to utvikler et sterkt vennskap. Hun utvikler i tillegg et spesielt bånd til lagets trener (Jonathan Rhys-Meyers), en ung mann hvis drømmer om stjernestatus innen fotballen ble knust da han ødela kneet sitt. I mellomtiden går det rykter om at en speider fra Santa Clara University i USA er i London for å se etter spillere til skolens damelag. Den resulterende situasjonen blir en mengde kulturkollisjoner da «Jess», hennes venner både fra den indiske kulturen og fotballen, og hennes familie alle forsøker å få henne til å velge den veien de mener er rett.

## Rollebestening
* Parminder Nagra som Jesminder «Jess» Kaur Bhamra.
* Keira Knightley som Juliette «Jules» Paxton.
* Archie Panjabi som «Pinky» Kaur Bhamra.
* Jonathan Rhys Meyers som fotballtrener Joe.
* Shaznay Lewis som Marlena «Mel» Goines.
* Anupam Kher som Mohaan Singh Bhamra.
* Shaheen Khan som Mrs. Kaur Bhamra.
* Frank Harper som Alan Paxton.
* Juliet Stevenson som Paula Paxton.
* Ameet Chana som Tony.
* Zohra Sehgal som Biji.
* Saraj Chaudhry som Sonny.

## Musikk
Filmmusikken inkluderer bhangra, soulmusikk, sanger av Victoria Beckham, Mel C og Texas, og arien Nessun dorma, fra Puccinis Turandot.

## Referanser


## Eksterne lenker
* 
*
Fredrikke Tønder-Olsen

**Fredrikke Tønder-Olsen** (1856-1931) var en norsk gründer og landets første kvinnelige forsikringsagent. 

Hun var født på handelsstedet Kopardal på øya Løkta i Dønna kommune, Helgeland. Hun gikk i gravørlære i Oslo, men svaksyn tvang henne til å velge en annen karrierevei, og hun fikk Helgelandagenturet for forsikrings-selskapet *Norden* og ble landets første kvinnelige forsikringsagent. Hun hadde denne jobben i 7 år.

Familien flyttet til Oslo i 1894. Her startet hun *Kristiania Visergutkontor*, landets første (1894). Hun var initiativtaker til tidsskriftet *[[Landets Kvinder]]* og mottok Kongens fortjenstmedalje i 1926. Hennes livsmotto var «Er du halt er du lam, har du vilje kjem du fram». 

Graven på Vår Frelsers gravlund har et portrettreliff utført av en ukjent kunstner. En bauta med portrettrelieff utført av Skule Waksvik ble i 2014 avduket på Løkta. Fredrikke Tønder-Olsens legat forvaltes i dag av Nordlændingernes Forening, som i 2006 arrangerte 150-årsjubileum i Oslo rådhus.

Ved Høgskolen i Nesna utgis skriftserien «Fredrikke» i hennes navn.

## Litteratur
* 
* Astrid Tåvær, *Fredrikke Tønder Olsen – Høvedskvinnen fra Helgeland*, i Årbok for Helgeland, 1997
* Sanstøl, Jorunn: *[https://web.archive.org/web/20160910141113/http://www.oslomuseum.no/images/stories/PDFer/Byminner/Byminner%20nr%201%20-%202008%20-%20web.pdf Fredrikke Tønder-Olsen - grunnlegger av Kristiania Visergutkontor].* I Byminner nr.1-2008, s.32-35
* Grønbech, Dagrunn: *Fredrikke Tønder-Olsen fra Løkta på Helgeland : kvinnen som etablerte Norges første transportbyrå.* Selhornet forlag, Helgeland museum, 2019
Audun Nilsskog

**Audun Nilsskog** (1930–2002) var en norsk lærer og forfatter. Han var oppvokst i Drevja, Vefsn og arbeidet som lærer i Gratangen, Vefsn og Lillehammer og bosatte seg senere på Notodden. 

Han gikk ut fra Nesna lærerskole i 1958.
Han var sønn av kunstneren Einar Nilsskog og nevø av Andreas Nilsskog.  Utover tre utgivelser, var han representert i flere antologier og mottok Blixprisen 1983.  
## Utgivelser
* *Det svarte berget*, dikt, Noregs Boklag 1965
* *Hjulet og hjartet*, dikt, 1975
* *Slipesteinen*, dikt, Gyldendal, 1986

## Referanser
Andreas Nilsskog

**Andreas Bech Danielsen Nilsskog** (1879–1940) var en norsk kunstner (treskjæring), bosatt på Drevja i Vefsn, bror til kunstner, treskjærer og bygdemusiker Einar Nilsskog samt onkelen til lyrikeren Audun Nilsskog.  Utdannet hos Lars Kinsarvik i Hardanger (1898–1901), Statens Kunst- og Handverkskole i Kristiania (1903–1905) også tegning, under Harriet Backer, Erik Werenskiold og Jens Munthe Svendsen. Han hadde flere utstillinger, laget altertavlene og kunst for et titalls kirker i Midt-Norge.

Nilsskog laget også orgel, lirekasser, fløyter, fioliner og pipeorgel.

## Utsmykning
* Herøy kirke på Helgeland: døpefont
* Drevja kirke: dåpsengel
* Dolstad kirke: krusifiks
* Grane kirke: brudestoler, preikestol
* Korgen kirke: skulpturer
* Nord-Flatanger kirke: altertavle
* Hanøy kirke: altertavle, preikestol
* Stamsund kirke: altertavle, kristusfigur
* Nordvik kirke på Dønna: altertavle
* Høylandet kirke i Namdalen: altertavle
* Rødøy kirke: relieff
* Svolvær kirke: krusifiks
* Hemnes kirke: døpefont, brudestoler
* Kirkenes kirke: brudestoler

## Referanser




## Eksterne lenker
* Andreas Nilsskog i Norsk kunstnerleksikon
Ove Røsbak

**Ove Røsbak** (født 5. august 1959 på Furnes, Hedmark) er en norsk forfatter. Han er bosatt på Lillehammer.

Røsbak debuterte som lyriker med diktsamlingen «Lævandes dikt» i 1978. Han har siden skrevet både for voksne og barn, og gitt ut diktsamlinger, prosabøker, barnebøker og biografier om Alf Prøysen og Rolf Jacobsen. Han har også skrevet politiske artikler, blant annet om 11. september 2001, overvåking og uttrykksfrihet. 

## Bibliografi
* *Lævandes dikt* &ndash; diktsamling (1978)
* *Karlsvogn og pottisjord* &ndash;  diktsamling (1979)
* *Bærbent – på bone gølv* &ndash; diktsamling (1980)
* *Aue i mai* &ndash; diktsamling (1981)
* *Husimellom* &ndash; novellesamling (1984)
* *Trollstenen* &ndash; barnebok (1984), senere filmatisert
* *Nå dreg du nattgardina frå* &ndash; diktsamling (1985)
* *Like før* &ndash; roman (1987)
* *Tredjemann* &ndash; roman (1990)
* *Månen og skilpadda* &ndash; barnebok (1990)
* *[[Alf Prøysen]]. Prestvægen og sjustjerna* &ndash; biografi (1992)
* *Nissen på Haugen* &ndash;  barnebok (1994)
* *Astronaut i magarommet* &ndash; diktsamling (1995)
* *Gubbe Grå i Berget det blå* &ndash; barnebok (1996)
* *[[Rolf Jacobsen]]. En dikter og hans skygge* &ndash; biografi (1998)
* *Midtvegs* &ndash; diktsamling (2000)
* *Margrete. Nordens dronning* (2002)
* *Når tida kjæm*; diktsamling (2008)
* *Lommelyktgutten* 2009 ISBN 978-82-05-34630-7
* *Sorgen dænse på ælven i mårråssol* 2011

## Priser
* 1998 Hedmarksprisen
* 1998 Ringsakerprisen
* 1984 Cappelenprisen
* 1983 Alf Hambes Pris
* 1981 Austmannalagsprisen
* 1980 Prøysenprisen
* 2010 Vidar Sandbecks kulturpris

## Referanser


## Kilder
*Presentasjon av Ove Røsbak i Forfatterkatalogen på Forfattersentrums nettsider

## Eksterne lenker
* Ove Røsbak i Dagbladet Forfatter
* Ove Røsbak i NRK Forfatter
* Digitaliserte bøker av Ove Røsbak i Nasjonalbiblioteket.
Marit Breivik

**Marit Breivik** (født 1955) er en norsk, tidligere håndballspiller, og tidligere trener for Norges kvinnelandslag i håndball. Hun er coach i lagspillidretter i Olympiatoppen. 

Hun sitter i Arbeiderpartiets programkomité. 

## Karriere

### Spiller
Marit Breivik begynte å spille håndball i Nessegutten og gikk senere over til Skogn IL. Hun spilte også for Nordstrand Idrettsforening. Hun vant i alt tre norske mesterskap. Hun debuterte på det norske landslaget 7. september 1975 mot Danmark og spilte i alt 139 landskamper og skåret 286 mål.

### Trener
Hun har vært trener for Nessegutten, Byåsen Idrettslag og Larvik Håndballklubb (1992–1994).

I 1994 overtok hun som landslagstrener etter Sven Tore Jacobsen, og hun var landslagstrener til 2009 da hun ble avløst av Þórir Hergeirsson. Landslaget tok 13 medaljer i internasjonale mesterskap på de 15 årene Breivik var landslagstrener.

Breivik var også medlem av styret i Rosenborg Ballklub fra 2009 til 2013.

## Priser og utmerkelser
Hun ble kåret til «Årets trener» under Idrettsgallaen 2001, 2004, 2007 og 2009. 

*[[Adresseavisen]]* kåret henne til «Årets trønder» i 2007, og NRK Trøndelag kåret henne til «Årets trønder» i 2008. I 2008 ble hun også tildelt Olavstatuetten, hun ble «Årets navn» i *VG*, og hun ble tildelt prisen "Kunsten å lede" av HR Norge.

I 2009 ble hun tildelt Fredrikkeprisen. Prispengene på 100 000 kr valgte hun å la gå til den veldedige organisasjonen Right To Play.

Det kongelige hoff kunngjorde 16. mars 2009 at kongen hadde utnevnt Breivik til ridder av 1. klasse av St. Olavs Orden «for hennes innsats som rollemodell i norsk idrett.»

Marit Breivik ble tildelt norsk idretts hederspris under Idrettsgallaen 2023.

## Meritter (som trener)
* 1994: Bronsemedalje i håndball-EM 1994 for kvinner
* 1996: Sølvmedalje i håndball-EM 1996 for kvinner
* 1997: Sølvmedalje i håndball-VM 1997 for kvinner
* 1998: Gullmedalje i håndball-EM 1998 for kvinner
* 1999: Gullmedalje i håndball-VM 1999 for kvinner
* 2000: Bronsemedalje i håndball under Sommer-OL 2000
* 2001: Sølvmedalje i håndball-VM 2001 for kvinner
* 2002: Sølvmedalje i håndball-EM 2002 for kvinner
* 2004: Gullmedalje i håndball-EM 2004 for kvinner
* 2006: Gullmedalje i håndball-EM 2006 for kvinner
* 2007: Sølvmedalje i håndball-VM 2007 for kvinner
* 2008: Gullmedalje i håndball under Sommer-OL 2008
* 2008: Gullmedalje i håndball-EM 2008 for kvinner
## Referanser


## Eksterne lenker
* 
* 
* 
*  Olympiatoppen
Word of Mouth (album)

***Word of Mouth*** er et album av Jaco Pastorius. 

## Sporliste
# «Crisis» – (*Jaco Pastorius*) 
# «3 Views of a Secret» – (*Jaco Pastorius*)
# «Liberty City» – (*Jaco Pastorius*)
# «Chromatic Fantasy» – (*[[Johann Sebastian Bach]], arrangert og tilpasset av Jaco Pastorius*)
# «Blackbird» – (*[[Lennon/McCartney]]*)
# «Word of Mouth» – (*Jaco Pastorius*)
# «John and Mary» – (*Jaco Pastorius*)

## Musikere (utvalg)
*Don Alias
*Jack DeJohnette
*Peter Clark Erskine
*Herbert Jeffrey Hancock
*Paul Hornmuller
*Othello Molineaux
*Robert Thomas Jr.
*Leroy Williams

## Eksterne lenker
*
Iztaccíhuatl

**Iztaccíhuatl** (også skrevet **Ixtaccíhuatl**) er en vulkan i Mexico, på grensa mellom delstatene México og Puebla. Toppen befinner seg 5&nbsp;286 moh og Iztaccíhuatl er dermed det tredje høyeste fjellet i Mexico etter Pico de Orizaba (5&nbsp;675 m) og Popocatépetl (5&nbsp;452 m)

Navnet har opprinnelse fra nahuatl *iztāc*, som betyr «hvit», og *cihuātl*, som betyr «kvinne». Dette er en prinsesse omtalt i aztekisk mytologi.

Fjellet har flere topper. Den høyeste er «brystet». «Hodet» stikker også frem. Det samme gjør «bena». Fjellets profil, som vanligvis er dekket av snø, former seg som en sovende kvinne. Håret strekker seg til andre siden av kroppen hennes. På grunn av dette er hun også kjent som den sovende kvinne. Iztaccíhuatl befinner seg rund 70 km sørøst for Mexico by og noen ganger har man muligheter til å se fjellet derifra. Tidligere, når det ikke fantes forurensing i Mexico by, var både Iztacciíhuatl og Popocatépetl alltid synlige fra byen. Faktisk, så har man fått et uendelig antall kunstneriske og literære uttrykk rundt disse fjellene på grunn av at Mexico by har vært et viktig kultursentrum både politisk og økonomisk. Først fra aztekerne sitt imperium og nå i landet Mexico.

Den første registrerte bestigningen av dette fjellet er fra 1889, men arkeologiske bevis har vist at aztekerne, inkludert tidligere kulturer, også har besteget dette fjellet mye tidligere.

Jesús Enrique Helguera ble blant annet kjent for det berømte maleriet som beskrev La Leyenda de los Volcanes «Sagnet om vulkanene» fra 1940.

## Sagnet om Popocatépetl og Iztaccíhuatl
I aztekisk mytologi var Popocatépetl en kriger som elsket Iztaccíhuatl.
Faren til Iztaccíhuatl sendte ham til krig i Oaxaca og lovet Popocatépetl at han kunne gifte seg med hans datter om han returnerte (Noe som Iztaccíhuatl sin far antok at han ikke ville gjøre.) Når Iztaccíhuatl mottok nyhetene om at hennes elskede var død i kamp, da døde hun av sorg. Da Popocatépetl returnerte og han fikk vite om det tragiske dødsfallet til sin kjære, så døde også han av sorg på grunn av sin elskedes bortgang. Gudene ble rystet over dem og dekket dem med snø for å gjøre de om til fjell. Fjellet Iztaccíhuatl ble kalt for «Den hvite kvinne» fordi man kan ganske tydelig se formen av en liggende kvinne i dette fjellet. Popocatépetl ble forvandlet til en vulkan, som slynger ut ild mot jorden med et blindt raseri over tapet av sin elskede.
Hovedserien 1952–53

**Hovedserien 1952-53** var navnet på det øverste nivået i det norske seriesystemet i fotball som gikk fra august 1952 til juni 1953. Hovedserien var delt opp i to avdelinger, med åtte lag hver.  vant gruppe A, og  gruppe B. I finalen mellom de to lagene vant Larvik Turn 3-2.

## Gruppe A

## Gruppe B

## Finale
*21. juni 1953:	 -  3-2 

## Referanser
Tippeligaen 2002

**[[Eliteserien i fotball|Tippeligaen]] 2002** startet 13. april og sluttet 27. oktober. Det ble spilt 26 runder.

Vålerenga og  rykket opp fra 1. divisjon før denne sesongen. Sistnevnte rykket ned igjen etter bare en sesong, sammen med Moss. Brann beholdt tippeligaplassen etter å ha slått Sandefjord 2-1 sammenlagt over to kvalifiseringskamper.

## Tabell

## [[Kvalifisering til Eliteserien i fotball|Kvalifisering]]
* 2. november:  – Brann 0-0
* 6. november: Brann –  2-1 (sammenlagt 2-1)

## Toppscorere
* Harald Martin Brattbakk, Rosenborg, 17 mål
* Tryggvi Guðmundsson, Stabæk, 16 mål
* Bengt Sæternes, , 12 mål
* Erik Nevland, Viking, 10 mål
* Bernt Hulsker, Molde, 9 mål
* Dejan Pavlovic, Bryne, 9 mål
* Uwe Rösler, Lillestrøm, 9 mål
* André Schei Lindbæk, Molde, 9 mål

## Se også
*Kvalifisering til Eliteserien i fotball
Bong

En **bong** er et redskap som brukes for å mest mulig effektivt få i seg rusmidler, og er derfor populære festinnslag i visse miljøer. Det finnes to hovedtyper bong, nemlig **bongpipe** som brukes for inntak av røyk fra cannabis eller andre urter eller rusmidler, og **ølbong** som brukes for inntak av alkohol.

## Bong-piper
En **bong** er en pipe med *choke*, altså et hull som kan åpnes for å slippe inn luft slik at brukeren fortere kan trekke ut røyken. En vannpipe med choke kalles **vannbong**.

Bonger som er utviklet for bruk med cannabis-røyking er særdeles effektiv fordi man får i seg nesten all røyken som produseres, og røyken filtreres gjennom vann to ganger, som gjør det mer behagelig å røyke. Uten denne filtreringen gjennom vann, kan røyking av cannabis ofte være litt smertefullt hvis man tar mye røyk ned i lungene på en gang. 

## Ølbong
:*Merk: Ordet «ølbong» også kan referere til en papirlapp eller [[sjetong]] som man kan veksle inn i øl, se [[Bong (andre betydninger)]].*
En **ølbong** består av en trakt med en slange på. Den som skal drikke ligger gjerne under, med slangen i munnen. En assistent holder trakten og heller øl eller andre alkoholholdige væsker i den. Tyngdekraften sørger så for at væsken med stor hastighet spyles inn i mottakerens munn.
Karen Anna Økland

**Karen Anna Økland** (født Forsdahl, 1932–2024) var en norsk limnolog, utdannet cand.real. zoologi, botanikk og kjemi ved Universitetet i Oslo (1959), ansatt ved Universitetsbiblioteket (1953–1961) og som amanuensis og forsker ved Zoologisk Laboratorium og senere Biologisk institutt ved Universitetet i Oslo (1958–2002). Hennes arbeide fokuserte på planter og dyr i ferskvann, og resulterte i flere publikasjoner.  

Hun var kjent for en rekke bøker publisert med sin mann, biologen Jan Økland.

## Utgivelser
* *Oslo rundt langs vann og vassdrag.  Økologiske vandringer*, Universitetsforlaget, 1991
* *Dyreliv i vann og vassdrag*, Cappelen, åttende utgave, 1996
* *Vann og vassdrag*, fire bind Ressurser og problemer (1995); Økologi (1996); Kjemi, fysikk og miljø (1998); Dyr og planter, innvandring og geografisk fordeling (1999)

## Referanser


## Eksterne lenker
* Egen hjemmeside
* Hjemmeside – Universitetet i Oslo
* Publikasjoner og skrifter av Karen Anna Økland.
Tessungdalen

**Tessungdalen** er en dal i Tinn i Telemark. Dalen strekker seg fra Austbygde ved Tinnsjå og nordover mot gården Tessung. Der svinger etter hvert dalen vestover og skifter navn til Sandsetdalen. 

Tessungdalen er tilgjengelig via , veien videre nordover til Uvdal forbi Gavlen, Sønstevatn og Imingfjell er vinterstengt. Fra Skavlebø går en bomvei til Kongsbergseter i Sandsetdalen.

Gjennom Sandsetdalen og den øvre delen av Tessungdalen renner elva Tessungåe, som lenger ned skifter navn til Austbygdåe. Denne elven er ikke regulert. Elva er populær for kajakk og rafting ved høy vannføring på våren.

Tessungdalen har egen kolonialbutikk og bensinstasjon. I dalen finnes dessuten en av landets største produsenter av tresleiver og kjøkkenutstyr i tre.
Palmesøndag hvert år arrangeres skirenn til minne om Snowshoe Thompson (1827–1876), norsk-amerikansk skipioner.

## Smed-bygda
Tessungdalen var en av smedbygdene oppunder Hardangervidda. Smedene har hadde godt rykte - de beste ljåene kom herfra. Midt på 1800-tallet var i underkant av 250 smeder i arbeid og ljåproduksjonen var nærmest en liten industri. Smia på gården Nord-Skolbø omtales som "Storsmia" og her produserte åtte smeder 10000 ljåer (dvs ljåblader) i året. 

Ljåene fra Tessungdalen ble markedsført over et stort område. Fra dalen dro folk lass på skikjelke med 300 stuttljåer over Hardangervidda til Bergen. Herfra gikk ljåene til Færøyene, Island og Russland. Ljåene ble markedsført over store deler av Sør-Norge. 

Skreppehandelen var en annen type markedføring der tinndølene var aktive. Før 1850 var dette eneste tillatte handel utenfor kjøpstedene. Slik ble tinndølenes produkter kjent i hele Telemark, Agder og Buskerud. I 1930-årene gikk ljåsalget tilbake. 

## Personer fra Tessungdalen
* Snowshoe Thompson 

## Referanser
Alf Wiig

**Alf Kristian Theodor Wiig** (1891–1974) var en norsk biskop og ordfører.

Wiig tok sin teologiske embedseksamen i 1917 og var de kommende årene knyttet til KFUM i Bergen. Han gjorde tjeneste som sokneprest i Karasjok fra 1923 og Sortland fra 1934, og var også prost i Hammerfest og Vesterålen. Han var også ordfører i Karasjok (1932–1934).
Etter krigen ble han fylkesprost i Finnmark (1945–1952) med spesielt ansvar for gjenreisning av kirkens bygg og eiendommer. I 1952 ble han først domprost i Tromsø, før han ble oppnevnt til den første biskop i det nye Nord-Hålogaland bispedømme (1952–1962). Han var pådriver for landets første kvinnelige prest Ingrid Bjerkås (1961). Han ble hedret med Petter Dass-medaljen i 1967. Han fikk også St. Olavs orden.

Wiig var gift med Margarethe Wiig (1903–2002), forfatteren av den første samiske ABC.

## Referanser
Balsatre

**Balsatre** er et lett og mykt trevirke fra det tropiske løvtreet *Ochroma lagopus*, som kommer fra det nordvestlige Sør-Amerika. Veden er lys og gråhvit med brune striper. Balsatreets (*Ochroma lagopus*) tetthet er  0,13&nbsp;g/cm³ ved 0 % fuktighet, 0,16&nbsp;g/cm³ ved 15 % fuktighet og 0,31 g/cm³ i rå tilstand.

Flåten «Kon-Tiki» var bygd av balsatre. Det er også «Tangaroa», farkosten som seilte i Thor Heyerdahls fotspor i 2006. 
Balsa benyttes også for bygging av modellfly.
 

## Eksterne lenker
*
Karin Sveen

**Karin Sveen** (født 1948) er en norsk forfatter.

Sveen er utdannet fra lærerhøyskole og universitet, og debuterte som forfatter i 1975. Hun har vært medlem av Norsk kulturråds essayutvalg, Den norske forfatterforenings styre og Forfatterforeningens Litterære Råd.

## Bibliografi
* *Vinterhagen* &ndash; dikt (1975)
* *Mjøsa går* &ndash; dikt (1976)
* *Den svarte hane* &ndash; dikt (1977)
* *Døtre* &ndash; noveller (1980)
* *Utbryterdronninga* &ndash; roman (1982)
* *Kroppens sug, hjertets savn* &ndash; dikt (1985)
* *Kvinnen som forsvant* &ndash; roman (1987)
* *Tegnebok* &ndash; dikt (1989)
* *Hannas hus* &ndash; roman (1991)
* *Maria Waters verden* &ndash; roman (1993)
* *Den reddende engelen* &ndash; roman (1994)
* *Nye dikt* &ndash; dikt (1996)
* *Den kultiverte lidelse* &ndash; essay (1997)
* *Det tålmodige landskapet* &ndash; dikt (1998)
* *Klassereise. Et livshistorisk essay* &ndash; essay (2000)
* *Frokost med fremmede* &ndash; essay (2005)
* *Mannen i Montgomery Street* &ndash; biografi om Peder Sæther (2011)

## Priser og utmerkelser
* Hartvig Kirans minnepris 
* Sarpsborgprisen 1980
* Cappelenprisen 1984
* Språklig samlings litteraturpris 1986
* Neshornet, Klassekampens kulturpris 2005
*Norsk språkpris 2007
*Æresdoktor Høgskolen i Innlandet 2015

## Referanser


## Kilder
*Presentasjon av Karin Sveen i Forfatterkatalogen på Forfattersentrums nettsider

## Eksterne lenker

* Karin Sveen i Norske Dramatikeres Forbund
* Karin Sveen i NRK Forfatter
* Karin Sveen i Dagbladet Forfatter
* Digitaliserte bøker av Sveen hos Nasjonalbiblioteket.
Styggmann

**Styggmann** (eller *Styggemann*) er et fjell i Kongsberg kommune i Buskerud. Styggmann er den høyeste toppen i området Skrimfjella. Fritzøe Skoger bygde i 1927 en hytte av stein på toppen til brannvakt med telefonlinje. Hytta disponeres nå av Tønsberg og Omegn Turistforening (TOT) og har to sengeplasser.

Fjellet ligger i Skrim-Sauheradsfjella naturreservat.

## Sagn
Et gammelt sagn forteller at det bodde et troll i fjellet Styggemann. Trollet mislikte sterkt at folk gikk rundt hjemmet hans og forstyrret han. Derfor lå trollet på toppen og fulgte med. Hver gang det kom noen for nære, kastet han en stein nedover. Går du i dag stien til Sørmyrseter, kan du fortsatt se mange av disse steinene. Trollet var bare ute i gråvær, men en gang ble det overrasket av sol. Da ble trollet forsteinet der på toppen av fjellet. Ser man fra den rette kanten og på litt avstand, kan en ifølge sagnet se både nese, munn og hake til den det forsteinede trollet; den stygge mannen.

## Flykrasj
1. august 1960 krasjet en RF-84F Thunderflash inn i siden av fjellet. Piloten omkom..

## Fotnoter



## Referanser




## Eksterne lenker
* Kjentmannsmerket om Styggemann
Allan Kardec

**Hippolyte Léon Denizard Rivail** (født 3. oktober 1804 i Lyon, død 31. mars 1869 i Paris) var en professor emeritus og kjent pedagogisk forfatter, hadde en bachelorgrad i språk og realfag, og en doktorgrad i medisin. I 1854 begynte han sitt verk i *spiritismen* under psevdonymet **Allan Kardec** og ble kjent etter sin død i den vestlige verden ved å definere begrepet *spiritisme* i 1857 og organisere den spiritistiske lærdommen. 

## Liv og virke
Han studerte ved Yverdun i Sveits under Johann Heinrich Pestalozzi, og ble senere dennes medarbeider. Han engasjerte seg for et nytt undervisningssystem som utøvde stor innflytelse på undervisningsreformen i Frankrike og Tyskland. Han var en ansett språkforsker og talte foruten morsmålet også tysk, engelsk, italiensk, spansk og nederlandsk. Han oversatt til tysk en rekke utdrag fra franske klassiske verker, spesielt fra verker av Fénelon (François de Salignat de la Mothe).

I 1826 åpnet han og hans hustru Amélie Gabrielle Boudet et etablissement i Paris som hadde mange likhetstrekk med undervisningsstedet i Yverdun. Han utga 22 lærebøker i grammatikk og matematikk samt om pedagogiske teorier og metoder. Han oversatte også engelske og tyske bøker til fransk. I sitt eget hjem ga han gratisundervisning i kjemi, fysikk, astronomi og sammenlignende anatomi.

Rivail var medlem i atskillige vitenskapelige selskaper, herunder det franske Vitenskapsakademiet og det kongelige akademiet i Arras.

Som spiritist grunnla han én av de to spiritualistisk retningene som fikk størst utbredelse rundt om i den vestlige verden; den andre, kjent som spiritualismen, ble utviklet av Margaret Fox og Kate Fox i Hydesville i New York fra 1848 og fremover. Det er flere likhetstrekk mellom de to retningene, men i motsetning til Fox omfattet spiritisme forestillinger om reinkarnasjon og karma. Han tok sitt nye navn Kardec etter at han hadde fått meddelt at det hadde vært hans navn i et tidligere liv. Han organiserte de fem bøkene som er spiritismens byggestener, og grunnla den første spiritistiske foreningen i 1858 i Paris. Hovedverket *Åndenes Bok* inneholder  spørsmål som han hevdet at åndene hadde besvart ved hjelp av tusen medier fra ulike land; han hevdet at denne spredningen av medier sikret at svarene ble avgitt av uavhengige kilder. Utdrag fra hans hovedverk *Åndenes bok* er utgitt på norsk i antologien *[[New Age (bok)|New Age]]* (2007).

## Referanser


## Eksterne lenker
* geeaknorge.com Gruppen for Spiritistiske Studier Allan Kardec
Johan H. Grimstad

__NOTOC__

**Johan H. Grimstad** (1924–2006) var en norsk komponist av korverker. Grimstad var også politiker, billedkunstner, lyriker, dirigent, solist, tekstforfatter og arrangør.

Grimstad vokste opp på Sørngarden på Grimstad i Hareidsdalen. Han var den eldste blant seks søsken, mellom andre Arnljot Grimstad. I Volda tok han lærerutdanning og begynte der å skrive musikk.

## Komposisjoner
Hans kanskje mest kjente verk er mannskorsatsen «Høgt frå den himmelske klåra» som ble skrevet i perioden i Volda. Grimstad-koret som ble startet opp på denne tida hadde for en stor del medlemmer som enten bodde på eller var av Grimstad-slekta. Koret hadde flere TV-opptredener på 1960-tallet.

Ellers var Grimstads utgangspunkt for sine komposisjoner spent såvidt vidt som tekster fra Salmene til Jim Reeves-schlageren «I love you because».

Mannskoret Frendar har flere Grimstad-komposisjoner på sin seneste CD, *Strö lite rosor*.

## Dirigent
Grimstad var i en lang periode dirigent for Hareid blandakor og Sunnmøre Kristelege Mannskor.

De fleste av korverkene hans er utgitt på Norske Komponisters Forlag.

Han var æresmedlem av Norges Korforbund Sunnmøre.

Grimstad var engasjert i IOGT og høgnorskbevegelsen.

## Lyrikk
* Kornet og freden (1980)
* Havet og samvitet (2003)

## Referanser


## Kilder
* Møte med ein korhovding

## Eksterne lenker
* En korhøvding er gått bort Norges Korforbund
* Høgnorskforedrag i Sunnmøre Vestmannalag
Harald Titus Alexis Wergeland

**Harald Titus Alexis Wergeland** (født 1. mai 1811 i Christianssand, død 20. januar 1893 i Kristiania) var en norsk jurist og gårdbruker. Han ble i 1836 cand. jur. fra Det Kongelige Fredriks Universitet. 

Han var sønn av Alette og Nicolai Wergeland, og var dermed bror til Henrik Wergeland og Camilla Collett. Han giftet seg i juni 1849 med Hermana Marianne Torp. Paret fikk barna Alethe Henriette (1850) og Jens Nicolai Hagbart (1854).

Landbruk var hovedinteressen til Harald Wergeland. Han drev prestegården i Eidsvoll for sin far Nicolai Wergeland fra 1836 til 1842, da kjøpte han gården Hilleren i Ullensaker. Frem til 1866 eide han flere gårder, bl.a. kjøpte han i 1849 gården Vest-Bingen i Sørum. Fra 1865 til 1872 var han ekstraskriver i Revisjonsdepartementet, Christiania.

Harald Wergeland utga flere skrifter om landbruksemner fra 1832, og utga en avhandling om norsk landbruk i 1843. Han ble medlem av Det kongelige norske Videnskabers Selskab i 1842. Hele sitt liv var han en aktiv brevskriver, og skrev også en mengde innlegg i blader og aviser om en rekke emner. 

## Referanser


## Litteratur
* 
*
Skrim

**Skrim** er et fjell i Kongsberg kommune i Buskerud. Det har en høyde på 859 meter over havet og er den nest høyeste toppen i området Skrimfjella. Bare Styggmann (872 moh.) er høyere.

## Referanser
Schackenborg slott

**Schackenborg** er et slott ved landsbyen Møgeltønder i Sønderjylland, ikke langt fra grensen til Tyskland. 

De opprinnelige bygningene kan dateres tilbake til 1200-tallet og tilhørte dengang biskopen av Ribe. Det het opprinnelig Møgeltønderhus. I forbindelse med reformasjonen ble eiendommen overtatt av Kronen og i 1661 kom den i familien Schacks eie. Det er kjent som Schackenborg slott fra dette tidspunkt. Selve slottet slik det fremstår i dag,  ble oppført i 1664–1667 på de gamle vollene som lå på området. Slottet er senere bygget om.

## Slottet i dag
Godset eies og drives av prins Joachim av Danmark. Godset er i dag en moderne landbruks- og skogbruksbedrift. I 1993 ble Schackenborg og de tilhørende avlsgårdene og jordene overtatt av prins Joachim, som har gjennomgått en dansk og internasjonal landbruksfaglig utdannelse. Prins Joachim og hans daværende hustru prinsesse Alexandra bosatte seg i 1995 på Schackenborg, og i forbindelse med deres bryllup ble det satt i gang en landsinnsamling under navnet Folkegaven. Det innsamlede beløpet på 13 millioner kroner ble og blir fortsatt løpende brukt til restaurering av slottet.

I 2014 solgte prins Joachim slottet til Schackenborg Fonden, som prinsen selv hadde vært med på å stifte, og flyttet til København. Han beholdt imidlertid boligen på eiendommen, og flyttet tilbake i 2020. Slottet omtales som familiens "andet hjem".

Det er fredet.

Schackenborg Gods er på  dekar. 

## Eiere av Schackenborg
*(1230-1536) Ribe Bispestol
*(1536-1583) Kronen
*(1583-1599) Benedict von Rantzau (lensmann)
*(1599-1655) Kronen
*(1655-1658) Otto Krag (lensmann)
*(1658-1661) Hans von Schack (lensmann)
*(1661-1676) Hans lensgreve von Schack
*(1676-1683) Otto Didrik lensgreve von Schack
*(1683-1719) Hans lensgreve von Schack
*(1719-1741) Otto Didrik lensgreve von Schack
*(1741-1786) Hans lensgreve von Schack
*(1786-1809) Otto Didrik lensgreve von Schack
*(1809-1814) Hans lensgreve von Schack
*(1814-1856) Otto Didrik lensgreve von Schack
*(1856-1905) Hans lensgreve von Schack
*(1905-1949) Otto Didrik lensgreve von Schack
*(1949-1978) Hans lensgreve von Schack
*(1978-1993) Kongefamilien
*(1993-2014) Prins Joachim
*(2014-) Schackenborg Fonden

## Referanser




## Litteratur
*
NGF

**NGF** kan vise til:

* Norges Golfforbund
* Norsk Grotteforbund
* Norsk Geofysisk Forening
* Norsk geologisk forening
* Norsk Geoteknisk Forening
Sierra Negra

**Sierra Negra** eller **Cerro la Negra** er nabotoppen til Mexico sitt høyeste fjell, Pico de Orizaba. Fjelltoppen inngår i Det transmeksikanske vulkanbeltet og rager omtrent 4&nbsp;580 meter over havet. Fjelltoppen er en av de høyeste i Mexico. På grunn av at den blir overskygget av storebroren som nabo, er ikke denne fjelltoppen så godt kjent. Det har vært fastslått en god stund at Nevado de Toluca er det 4. høyeste fjellet i Mexico, men nylige målinger kan vise at Sierra Negra er høyere. Navnet **Sierra Negra** er forvirrende fordi «sierra» som oftest blir oversatt som «fjellkjede» eller «bergrygg» på norsk og ikke noen fjelltopp. Folk som snakker nahuatl kaller toppen for «Istaktepetl ikni» som betyr broren (eller søsteren) til det hvite fjellet. Det henvises da til naboen, Pico de Orizaba, som det hvite fjellet.

## Referanser
EM i friidrett 1938

**EM i friidrett 1938** ble arrangert i to forskjellige byer. Herrenes øvelser ble arrangert i Paris 3.&ndash;5. september, mens damenes øvelser ble arrangert i Wien 17.&ndash;18. september.

Høydepunkter var blant annet verdensrekorden på 80 meter hekk av Claudia Testoni (11,6 sekunder) og europarekorden på 100 meter hekk av Donald Finley (14,3 sekunder).

## Resultater
### Menn

### Kvinner

## Medaljestatistikk

## Forkortelser
* VR: Verdensrekord
* ER: Europarekord
* MR: Mesterskapsrekord

## Referanser
Odd Reidar Solem

**Odd Reidar Solem** (født 1949) er en norsk journalist og redaktør. Han var ansatt i NRK Radio i 13 år og i TV 2 i 20 år.

Solem var med i det første kullet ved medialinjen på Høgskolen i Volda i 1973 hvor han sammen med andre studenter startet nærradio. Han har vært journalist i Romsdal Folkeblad, Romsdals Budstikke og i 1977 begynte han i NRK, hvor han blant annet var korrespondent. Han var også redaktør i Romsdals Budstikke i perioden 1990–1993. I 1993 begynte han i TV 2. Her var han blant annet utenriksjournalist og nyhetsanker i TV 2 Nyhetskanalen til han gikk av med pensjon i 2013. Han hadde sine aller siste sending på nyttårsaften.

Solem mottok under Dei Nynorske Festspela i Ørsta i 2008 Kulturdepartementet sin nynorskpris for journalistar. Juryen begrunnet tildelingen med at Solem i flere tiår har skilt seg ut med å bruke en levende og god nynorsk som journalist i avis, radio og fjernsyn.

## Referanser